KAUHAJOEN KIHLAKUNNANVIRASTO		
Syyttäjäosasto
Puistotie 21, PL 7, 61801 KAUHAJOKI
Puh. 010 36 26040, Fax 010 36 26049
E-mail: etunimi.sukunimi@om.fi					15.9.2005	

Oikeusministeriö
PL 25
00023 Valtioneuvosto

LAUSUNTO SYYTTÄJÄLAITOKSEN RAKENNE- JA RESURSSITYÖRYHMÄN LOPPUMIETINNÖSTÄ

		Lausuntopyyntöönne 5/66/2004, 15.6.2005 viitaten lausun Kauhajoen kihlakunnanviraston 			syyttäjäosaston puolesta seuraavaa:

		Yleistä loppumietinnöstä:

		Laskelmissa on lähdetty varsin keinotekoisesti siitä, että on laskettu minkä määrän ns. 				robottisyyttäjä tekisi ja ajaisi syytteitä, jos ei tarvitsisi tehdä mitään muuta kuin tätä työtä.  			Sitten on Tarmosta haettu muuhun työhön kuluva aika.  Tällä systeemillä on päästy oikean 			suuntaiseen tulokseen, jonka mukaan syyttäjäresursseja on Suomessa  on lisättävä.  Määrä 			tosin ei ole riittävä. 

		Työryhmän käsitys syyttäjien lisäresurssien  tarpeesta sisäisen turvallisuuden ohjelman 				johdosta on oikea.

		Työryhmän käsitys syyttäjäresurssien kaksinkertaisesta ohjautumisesta 						esitutkintayhteistyöhön tulevaisuudessa sen tehostamisen johdosta on oikea.

		Työryhmän käsitys kirjallisen rikosprosessin laskelmien epävarmuustekijöistä on oikea.  				Ennusteemme on, ettei se vähennä syyttäjän työmäärä juuri laisinkaan, koska nykyäänkin 				pääkäsittelyihin tullaan vaatimaan lyhyttä ajokieltoa ja jatkossa tuskin annetaan 					suostumusta kirjalliseen menettelyyn, mikäli halutaan vaikuttaa oikeuteen ajokiellon 				pituuden suhteen.  Rattijuopumusrikoksissa määrällisesti noin joka toisessa tullaan 				käräjäoikeuteen puhumaan lyhyen ajokiellon puolesta, vaikka juttu muuten on selvä.

		Toimistohenkilökunnan osalta on laskelmissa päästy oikean suuntaiseen tulokseen.

		Rakenne-ehdotuksen vaikutus Etelä-Pohjanmaa yt-alueella:

		Työryhmä on päätynyt siihen, että 18 syyttäjäyksikön malli on hallinnon keskittämisen 				myötä tehokkain.

		Voin todeta, että Etelä-Pohjanmaalla tämä malli tarkoittaisi Etelä-Pohjanmaan 					syyttäjäosastoa tai -virastoa, jonka keskuspaikka olisi Seinäjoki.  Tämä malli ei vaikuttaisi 			mitenkään muuten tämän hetkiseen työn tehokkuuteen eikä muuhunkaan toimintaan kuin 				sen, että hallinnollinen työ siirtyisi Kauhajoelta, Lapualta ja Kyrönmaalta suurimmaksi 				osaksi keskusyksikköön.  Eli uudessa järjestelyssä yhdeltä mieheltä menee ainakin sama 				aika hallintoon, kun nyt menee neljältä johtavalta syyttäjältä.

		Eli edelleen kannatan nykyistä mallia, sillä suuremmilla yksiköillä ei saavuteta mitään 				muuta kuin se, että syyttäjät voivat keskenään helposti keskustella oikeudellisista 					ongelmista, mikä sekin on erittäin hyvä asia.

		Jos tähän 18 yksikön malliin mennään niin se lisää kuluja, sillä minä, joka asun 					Seinäjoella, en tule vapaaehtoisesti kulkemaan omalla kustannuksella ja ajalla 120 km 				työmatkaa päivittäin Kauhajoella vain esitutkintayhteistyön nimissä, kun se voidaan hoitaa 			varsin pitkälle sähköisesti ja puhelimella keskuspaikasta käsin.

		Harri Ala-Lahti
		kihlakunnansyyttäjä